
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŠAKIŲ RAJONO SAVIVALDYBĖS TERITORIJOJE GYVENANČIŲ VAIKŲ

APSKAITOS TVARKOS APRAŠO TVIRTINIMO
2010 m. spalio 28  d. Nr. T-318
Šakiai


Rajono savivaldybės taryba, vadovaudamasi Lietuvos Respublikos švietimo įstatymo (Žin., 1991, Nr. 23-593; 2003, Nr. 63-2853) 59 str. 2 d. 4 p. ir Vyriausybės 1997 m. rugpjūčio 4 d. nutarimu Nr. 889 (Žin., 1997, Nr. 75-1946; 2008, Nr. 126-4809) patvirtinto Savivaldybės teritorijoje gyvenančių vaikų apskaitos tvarkos aprašo 8 p.,  n u s p r e n d ž i a,

pavirtinti Šakių  rajono savivaldybės teritorijoje gyvenančių vaikų apskaitos tvarkos aprašą (pridedama).

Savivaldybės mero pavaduotojas,
pavaduojantis savivaldybės merą


        Algimantas Damijonaitis





PATVIRTINTA





Šakių  rajono savivaldybės tarybos





2010 m. spalio 28  d. sprendimu Nr. T-318

ŠAKIŲ RAJONO SAVIVALDYBĖS TERITORIJOJE GYVENANČIŲ VAIKŲ

APSKAITOS TVARKOS APRAŠAS

I. BENDROSIOS NUOSTATOS


1. Šakių  rajono savivaldybės teritorijoje gyvenančių vaikų apskaitos tvarkos aprašas (toliau – aprašas) reglamentuoja nesimokančių vaikų ir mokyklos nelankančių mokinių apskaitos organizavimo bei mokymosi pagal privalomojo švietimo programas kontrolę.


2. Vaikai, kurie mokosi Lietuvos Respublikos teritorijoje esančiose mokyklose, vykdančiose ikimokyklinio, priešmokyklinio, pradinio, pagrindinio, vidurinio ugdymo ar profesinio mokymo programas, įrašomi į apskaitą Mokinių registre pagal Mokinių registro nuostatus, patvirtintus švietimo ir mokslo ministro 2008 m. vasario 8 d. įsakymu Nr. ISAK-353.


3. Šiame apraše vartojamos sąvokos:


Savivaldybės teritorijoje gyvenantis vaikas – vaikas nuo gimimo iki 18 metų, kurio

pagal Lietuvos Respublikos gyvenamosios vietos deklaravimo įstatymą deklaruota gyvenamoji vieta yra atitinkamos savivaldybės teritorijoje arba kuris Lietuvos Respublikos Vyriausybės įgaliotos institucijos nustatyta tvarka įtrauktas į apskaitą pagal savivaldybę, kurioje gyvena.


Nesimokantis vaikas – vaikas iki 18 metų, neįregistruotas mokinių registre.


Mokyklos nelankantis vaikas – 7–18 metų vaikas, įregistruotas Mokinių registre, tačiau per mėnesį be pateisinamos priežasties praleidęs daugiau kaip pusę pamokų pagal privalomojo švietimo programas.

II. VAIKŲ APSKAITOS ORGANIZAVIMAS



4.  Seniūnija iki rugsėjo 1 d., pagal galimybes, informuoja jos teritorijoje esančias mokyklas apie seniūnijos teritorijoje gyvenančius vaikus, kuriems tais kalendoriniais metais sukanka 7 metai. 


5. Mokyklos iki spalio 15 d. pateikia duomenis Švietimo ir sporto skyriui apie mokyklai priskirtoje aptarnavimo teritorijoje gyvenančius ir nesimokančius 7–18 metų vaikus.


6. Švietimo ir sporto skyrius duomenis apie nelankančius vaikus įrašo į informacinę sistemą šios sistemos nuostatuose nustatyta tvarka.


7. Mokyklos per mėnesį informuoja Švietimo ir sporto skyrių  apie mokinius, kurie mokslo metų eigoje nustojo lankyti mokyklą.


8. Mokyklos kartu su Vaiko teisių apsaugos skyriumi, švietimo ir sporto skyriumi ir seniūnija nustato priežastis, dėl kurių mokiniai nelanko mokyklos ir numato priemones, padedančias mokinį grąžinti į mokyklą.


9. Seniūnijos, nustačiusios, kad jų teritorijoje gyvena 7–18 metų vaikas, nelankęs

mokyklos (neįregistruotas Mokinių registre), per dvi savaites apie tai informuoja Švietimo ir sporto skyrių .

